[No]s Symoninus et Perrinus fratres domicelli de Savigniaco, filii quondam domini Stephani Berardi militis defuncti, et filii domine Poncie uxoris quondam dicti militis, notum volumus fieri universis presentibus et [futuris] quod nos scientes, prudentes et spontanei, nullo errore lapsi nec ab aliquo circumventi, in recompensatione viginti librarum bonorum Vihenn[…] a venerabili religiosi et honesto fratre Parisio defuncto abbate quondam [eccle]sie Beate Marie Miratorii Cist[…] Ordinis, et conventu eiusdem loci, nobis quondam jam diu est donatarum, traditarum et delibararum in pecunia numerata, accepimus in feudum et perpetuum casamentum a fratre [Hu]gone Dei gratia nunc abbate dicte ecclesie nomine suo successorum suorum et ecclesie sue predicte quicquid iuris habemus, habere seu reclamare possumus aut debemus, ex quacumque causa in villa et territorio de Vincella sub[tus] sanctum Laurentium de Ruppe, videlicet hominibus, talliis, emendis, decimis, corvatis, vineis, pratis, nemoribus, terris cultis et non cultis, et rebus aliis universis, et specialiter tres nostros mansos terre videlicet mansum [d]icti Ruffi, mansum dicti Traforial fratris sui, et mansum magistri Roberti Carpentarii de Vincella, cum eorumdem mansorum tenementariis seu mansionariis et apendiciis universis, item quartam partem fructuum [quos] percipimus singulis annis tempore vindemiarum in tribus vineis sitis retro Montemoretum videlicet in loco vulgaliter appellato apud Sanctum Martinum, quarum vinearum una est Amieti de Montemoreto, [alias] vineas tenet tunc temporis Blainchons dicta de Gaytes, item quemdam alium nostrum mansum terre situm in parrochiatu de Seillionay videlicet apud locum vulgaliter appellatum Savagete, quem mansum tenet […] cum eiusdem mansi tenementariis seu mansionariis et appendiciis universis. Occasione et causa quarum rerum predictarum dicto fratri Hugoni abbati dicte ecclesie homagium fecimus debitum prout exigit […]us facientes nichilominus pro nobis et nostris dicto Hugoni abbati et successoribus suis pactum reale et perpetuum de exhibendo et faciendo eidem Hugoni abbati et successoribus suis debitum servitium super […] dictis, prout ordo postulat rationis, et de non veniendo contra ea que in presenti littera continentur per nos vel per alium ullo modo, obligantes quantum ad hoc heredes nostros qui procesu temporis dictas res tenuerit […] voluerint ut dicto Hugoni abbati et successoribus suis debite deserviant et homagium modo quo supra faciant super rebus superius nominatis. Preterea scientes, prudentes, et spontanei pro remedio anime dicti [Stephani] quondam patris nostri et animarum nostrarum et antecessorum nostrorum donamus, et nomine donationis inter vivos facte tradimus, concedimus, et quittamus, pro nobis et nostris, in puram, perfectam ac perpetuam elemosinam [ecclesie] Beate Marie Miratorii predicte et fratribus ibidem Deo servientibus quoddam pratum nostrum situm in prateria de Savigniaco subtus Villam Vadri, inter pratum Margarete filie quondam Guidonis de Savig[niaco] domicelli ex una parte, et pratum Johannis Milonis de Savigniaco ex altera, tradimus in qua nomine quo supra dictum pratum ab eisdem fratribus ecclesie predicte, habendum tenendum libere et absolute ac pacifice et perpe[tuum] pro decem solidatis annui redditus ad valorem Vihenn[…] quas dicte ecclesie et fratribus ibidem Deo servientibus quondam jamdiu est in elemosinam dedaremus, de quo dicto prato donato nos […] dictos fratres nomine suo et dicte ecclesie ob causam dicte donationis per presentes litteras investimus et in possessionem corporalem vel quasi inducimus, nichil juris hereditatis servitutis usagii proprietatis [re]clamationis nobis vel nostris in dicto prato donato de cetero retinendo, promittentes pro nobis et nostris quod ad hoc obligamus stipulatione sollempni et per juramenta nostra corporaliter presti[ta super sanctis] Dei Evangeliis, predicta universa et singula dicto Hugoni abbati reverendo domino nostro et successoribus suis, manutenere et attendere pacifice et in perpetuum ac inviolabiliter observare et dictum pra[tum] donatum et omnia que in presenti littera continentur, fratribus dicte ecclesie predictis de nobis et nostris quilibet nostrum in solidum in pace tenere perpetua et contra omnes semper et ubique defendere et eciam guaran[…] a que in presenti littera continentur per nos vel per alium verbo vel facto decetero non venire nec alicui contra venire volenti modo aliquo consentire, volentes insuper et concedentes ut hec […] omni loco et judicio ut publicum valeat instrumentum sola presenti littera visa exceptione ratione et allegatione qualicumque juris vel consuetudinis non obstante. In quorum omnium pre[missorum …] memoriam et testimonium nos dicti Symoninus et Perrinus fratres sigillum viri religiosi et honesti fratris Rogerii prioris Ledon[…] una cum sigillo curie illustris viri domini Hugonis de Vihenna [domini de Montmor]ot et de Lonvy quo utitur Ledoni, presentibus litteris rogavimus et fecimus apponi, juridictioni cuius dicte curie subicimus nos et nostros et omnia bona nostra presencia et futura pro nobis et nostris compel[…]uriam tamquam pro re adiudicata quantum ad omnia predicta abbati et fratribus dicte ecclesie Miratorii predictis firmiter observanda. Et nos dictus Rogerius prior Ledon[…] ad preces et requisitionem [Symonini et] Perrini fratrum sigillum nostrum una cum sigillo dicte curie presentibus litteris apposuimus in testimonium omnium premissorum. Datum anno Domini millesimo ducentesimo nonage[simo mense j]ulii.